**Tenk Községi Önkormányzat Képviselő - testületének 3/2023.(II.13.) számú határozata:**

Tenk Község Önkormányzatának Képviselő-testülete a 2023. évi költségvetési rendelet megalkotásával egyidejűleg az alábbi határozati javaslatot fogadja el:

1. Pályázatot kell benyújtani a Magyarország 2023. évi központi költségvetéséről szóló 2022. évi XXV. törvény 3. melléklet 2.1.5. pontjának megfelelően a helyi önkormányzatok kiegészítő támogatására.

Felelős: Szopkó Tamás polgármester

Végrehajtásért felelős: dr. Nagy Péter jegyző

Határidő: pályázati kiírásnak megfelelően

1. Amennyiben a határozati javaslat 1. pontjában benyújtott pályázaton a 2023. évi költségvetési rendeletben a „*Működési célú költségvetési támogatások és kiegészítő támogatások”* soron betervezett összegtől kevesebb támogatást kapunk, úgy haladéktalanul döntést kell hozni, hogy a betervezett feladatok és azok előirányzatai közül melyek maradjanak el.

Felelős: Szopkó Tamás polgármester

Végrehajtásért felelős: Dr. Nagy Péter jegyző útján

Határidő: értelem szerint

1. A Képviselő-testület az önkormányzat saját bevételeinek, illetve az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét *1. függelék* szerint hagyja jóvá.

Felelős: Szopkó Tamás polgármester

Végrehajtásért felelős: Hevesi Közös Önkormányzati Hivatal Jegyzője

Határidő: értelem szerint

**Tenk Községi Önkormányzat Képviselő - testületének 4/2023.(II.13.) számú határozata:**

Tenk Község Önkormányzatának Képviselő-testülete Tenk Község Önkormányzatának 2023. évre vonatkozó közbeszerzési tervét tervezett beszerzés nélkül a mellékletnek megfelelően jóváhagyja, egyben felkéri dr. Nagy Péter jegyzőt a közbeszerzési tervnek Tenk Község Önkormányzat honlapján ([www.tenk.hu](http://www.tenk.hu)) közzétételére.

Felelős: dr. Nagy Péter jegyző

 helyett Takács Ibolya irodavezető

Határidő: értelem szerint